Pokémon Go smadrer Angry Birds og Candy Crush

Med over 21 millioner daglige brugere har Pokémon netop overhalet den hidtidige konge af mobilspil i USA, Candy Crush Saga, der på sit højeste nåede op på 20 millioner.

Successen er kommet bag på Nintendo og Google, der er de to firmaer bag hit-spillet, der lige nu lider gevaldigt under udfald i deres service, hvilket betyder masser af frustrerede Pokémon jægere, der løber rundt og ikke kan finde de Pokémons der burde være der.

Nye lande hver dag

I går lanceredes Pokémon i Tyskland – og i dag kom så turen til Storbritanien, og begge steder har der også været store områder med udfald i servicen, med deprimerede Pokémon entusiaster som resultat.

Der er endnu ingen dato på, hvornår vi kan se Pokémon (officielt) i Danmark.

Pokémon Go smadrer Angry Birds og Candy Crush